Ericu950/Stoicheia-meter-silver huggingface dataset:
συγχωρήσας δὲ ὁ Περπέννας ἤγαγεν αὐτοὺς , καὶ συνέμιξε τῷ Σερτωρίῳ πεντήκοντα καὶ τρεῖς ἔχων σπείρας .
σερτώριος δέ , τῶν ἐντὸς Ἴβηρος αὐτῷ ποταμοῦ πάντων ὁμοῦ τι προστιθεμένων , πλήθει μὲν ἦν μέγας ·
ἐπέρρεον γὰρ ἀεὶ καὶ συνεφέροντο πανταχόθεν πρὸς αὑτόν ·
ἀταξίᾳ δὲ βαρβαρικῇ καὶ θρασύτητι ταραττόμενος ἐπιχειρεῖν τοῖς πολεμίοις βοώντων καὶ τὴν τριβὴν δυσανασχετούντων ἐπειρᾶτο παραμυθεῖσθαι διὰ λόγων .
ὡς δὲ ἑώρα χαλεπαίνοντας καὶ βιαζομένους ἀκαίρως , προήκατο καὶ περιεῖδε συμπλεκομένους τοῖς πολεμίοις ἐν οἷς οὐ παντελῶς συντριβέντας , ἀλλὰ πληγὰς λαβόντας ἤλπιζε πρὸς τὰ λοιπὰ κατηκόους μᾶλλον ἕξειν .
ὧν δὲ εἴκαζε γενομένων , ἐπιβοηθήσας ἀνέλαβέ τε φεύγοντας αὐτοὺς καὶ κατέστησεν ἀσφαλῶς εἰς τὸ στρατόπεδον .
βουλόμενος δὲ καὶ τὴν ἀθυμίαν ἀφελεῖν , μεθ ἡμέρας ὀλίγας πάνδημον ἐκκλησίαν ἀθροίσας ἵππους εἰσήγαγε δύο , τὸν μὲν ἀσθενῆ τελέως καὶ πρεσβύτερον ἤδη , τὸν δὲ ἕτερον εὐμεγέθη μὲν αὐτὸν καὶ ἰσχυρόν , θαυμαστὴν δὲ πυκνότητι καὶ κάλλει τριχῶν οὐρὰν ἔχοντα , παρειστήκει δὲ τῷ μὲν ἀσθενεῖ μέγας ἀνὴρ καὶ ῥωμαλέος , τῷ δὲ ἰσχυρῷ μικρὸς ἕτερος καὶ τὴν ὄψιν εὐκαταφρόνητος , σημείου δὲ δοθέντος αὐτοῖς ὁ μὲν ἰσχυρὸς ἀμφοτέραις ταῖς χερσὶ τοῦ ἵππου τὴν κέρκον ὡς ἀπορρήξων εἷλκε βίᾳ πρὸς αὑτόν , ὁ δὲ ἀσθενὴς τοῦ ἰσχυροῦ κατὰ μίαν τῶν τριχῶν ἐξέτιλλεν 0 .
ἐπεὶ δὲ ὁ μὲν οὐκ ὀλίγα πράγματα μάτην ἑαυτῷ καὶ πολὺν γέλωτα τοῖς θεωμένοις παρασχὼν ἀπεῖπεν , ὁ δὲ ἀσθενὴς ἀκαρεὶ καὶ σὺν οὐδενὶ πόνῳ ψιλὴν τριχῶν ἀπέδειξε τὴν οὐράν , ἀναστὰς ὁ Σερτώριος , ὁρᾶτε , εἶπεν , ἄνδρες σύμμαχοι , τὴν ἐπιμονὴν ἀνυσιμωτέραν τῆς βίας οὖσαν , καὶ πολλὰ τῶν ἁθρόως ἀλήπτων ἐνδιδόντα τῷ κατὰ μικρόν .
ἄμαχον γὰρ τὸ ἐνδελεχές , ᾧ πᾶσαν ἐπιὼν ὁ χρόνος αἱρεῖ καὶ κατεργάζεται δύναμιν , εὐμενὴς ὢν σύμμαχος τοῖς δεχομένοις λογισμῷ τὸν καιρὸν αὐτοῦ , τοῖς δὲ ἀκαίρως ἐπειγομένοις πολεμιώτατος 0 1 .
τοιαῦτα μὲν ὁ Σερτώριος ἑκάστοτε πλέκων παραμύθια τοῖς βαρβάροις διεπαιδαγώγει τὸν καιρόν .
οὐδενὸς δὲ ἧττον αὐτοῦ τῶν πολεμικῶν ἔργων ἐθαυμάσθη τὸ περὶ τοὺς λεγομένους Χαρακιτανούς .
εἰσὶ δὲ δῆμος ὑπὲρ τόν Ταγώνιον ποταμόν , οὐκ ἄστεσιν οὐ δὲ κώμαις ἐνοικοῦντες , ἀλλὰ λόφος ἐστὶν εὐμεγέθης καὶ ὑψηλός ἄντρα καὶ κοιλώματα πετρῶν βλέποντα πρὸς βορέαν περιέχων , ἡ δ ὑποκειμένη πᾶσα χώρα πηλὸν ἀργιλώδη καὶ γῆν ὑπὸ χαυνότητος εὔθρυπτον ἀναδίδωσιν , οὔ τε τοὺς ἐπιβαίνοντας ἀνέχεσθαι καρτεράν , καὶ μικρὸν ἁψαμένων , ὥσπερ ἄσβεστον ἢ τέφραν , ἐπὶ πολὺ διαχεομένην 0 .
τῶν οὖν βαρβάρων , ὁσάκις φόβῳ πολέμου καταδύντες εἰς τὰ σπήλαια καὶ τὴν λείαν εἴσω συναγαγόντες ἀτρεμοῖεν , ὄντων ἀλήπτων ὑπὸ βίας , τόν δὲ Σερτώριον τότε διακεκριμένον ἀπὸ τοῦ Μετέλλου καὶ καταστρατοπεδεύσαντα παρὰ τόν λόφον ὑπερφρονούντων ὡς κεκρατημένον , εἴ τε ὑπ ὀργῆς ἐκεῖνος εἴ τε μὴ δοκεῖν φεύγειν βουλόμενος ἅμ ἡμέρᾳ προσελάσας κατεσκέπτετο τόν τόπον 0 1 .
οὐδαμόθεν δὲ προσβολὴν ἔχοντος , ἄλλως ἀλύων καὶ κεναῖς χρώμενος ἀπειλαῖς ὁρᾷ τῆς γῆς ἐκείνης κονιορτὸν ἄνω πολὺν ὑπὸ πνεύματος ἐπ αὐτούς φερόμενον .
τέτραπται μὲν γὰρ , ὡς ἔφην , τὰ σπήλαια πρὸς βορέαν , ὁ δὲ ἀπὸ τῆς ἄρκτου πνέων ἄνεμος , Καικίαν ἔνιοι καχοῦσιν , ἐπέχει μάλιστα καὶ πλεῖστός ἐστι τῶν ἐκεῖ πνευμάτων , ἐξ ὑγρῶν πεδίων καὶ νιφοβόλων συμφυσώμενος ὀρῶν ·
τότε δὲ καὶ θέρους ἀκμάζοντος ἰσχύων καὶ τρεφόμενος τῇ τῶν ὑπαρκτίων ἀνέσει πάγων ἥδιστος ἐπέπνει καὶ κατεῖχεν αὐτούς τε καὶ βοτὰ δι ἡμέρας ἀναψύχων .
ταῦτα δὴ συλλογιζόμενος ὁ Σερτώριος καὶ παρὰ τῶν ἐγχωρίων ἀκούων , ἐκέλευσε τοὺς στρατιώτας τῆς ἀραιᾶς καὶ τεφρώδους γῆς ἐκείνης ἀποσπῶντας καὶ παραφέροντας καταντικρὺ τοῦ λόφου θῖνα ποιεῖν , ἣν οἱ βάρβαροι χώματος ἐπ αὐτούς εἶναι κατασκευὴν ὑπονοοῦντες ἐχλεύαζον .
τότε μὲν οὖν ἐργασαμένους τοὺς στρατιώτας ἄχρι νυκτὸς ἀπήγαγεν ·
ἅμα δ ἡμέρᾳ πρῶτον μὲν αὔρα μαλακὴ προαπέπνει διακινοῦσα τῆς συμπεφορημένης γῆς τὸ λειότατον ὥσπερ ἄχνην σκιδνάμενον , ἔπειτα σοβαροῦ τοῦ Καικίου πρὸς τόν ἥλιον ἐκχεομένου καὶ τῶν λόφων κονιωμένων ἐπιστάντες οἱ στρατιῶται τόν τε χοῦν ἀνέτρεπον διὰ βάθους καὶ τόν σπίλον ἔκοπτον , ἔνιοι δὲ καὶ τοὺς ἵππους ἄνω καὶ κάτω διεξήλασαν ἀνιστάντες τὸ χαύνωμα καὶ τῇ πνοῇ μετέωρον παραδιδόντες .
ἡ δ ὑπολαμβάνουσα πᾶν τὸ θρυπτόμενον καὶ κινούμενον ἄνω προσέβαλλε τοῖς οἰκήμασι τῶν βαρβάρων , κατὰ θύρας δεχομένοις τόν Καικίαν , οἱ δέ , ἅτε δὴ τῶν σπηλαίων μίαν ἐκείνην ἀναπνοὴν ἐχόντων ᾗ τὸ πνεῦμα προσέπιπτε , ταχὺ μὲν ἀπεσκοτοῦντο τὰς ὄψεις , ταχὺ δ ἀνεπίμπλαντο πνιγώδους ἄσθματος , τραχὺν ἀέρα καὶ πολλῇ κόνει συμπεφυρμένον ἕλκοντες .
ὅθεν ἡμέρας δύο μόλις ἀνασχόμενοι τῇ τρίτῃ παρέδωκαν ἑαυτούς , οὐ τοσοῦτον Σερτωρίῳ δυνάμεως ὅσον δόξης προσθέντες , ὡς τὰ δι ὃπλων ἀνάλωτα σοφίᾳ κατεργασαμένῳ 0 .
μέχρι μὲν οὖν τοῖς περὶ Μέτελλον ἐπολέμει , τὰ πλεῖστα κατευτυχεῖν ἐδόκει , γήρᾳ καὶ φυσικῇ βραδυτῆτι τοῦ Μετέλλου πρὸς ἄνδρα τολμητὴν καὶ λῃστρικῆς μᾶλλον ἢ στρατιωτικῆς ἡγούμενον δυνάμεως οὐκ ἀναφέροντος 0 ·
ἐπεὶ δὲ καὶ Πομπηΐῳ τὴν Πυρήνην ὑπερβαλόντι παραστρατοπεδεύσας , καὶ πᾶσαν ἅμα μὲν διδοὺς , ἅμα δὲ λαμβάνων στρατηγικῶν παλαισμάτων πεῖραν , ἀντιτεχνώμενός τε καὶ φυλαττόμενος πλεῖον εἶχε , κομιδῇ διεβοήθη μέχρι Ῥώμης ὡς δεινότατος ὢν πόλεμον μεταχειρίσασθαι τῶν τότε στρατηγῶν .
οὐ γάρ τι μικρὸν ἦν τὸ Πομπηΐου κλέος , ἀλλ ἤνθει τότε μάλιστα πρὸς δόξαν ἐκ τῶν περὶ Σύλλαν ἀνδραγαθημάτων , ἐφ οἷς καὶ Μᾶγνος ὑπ αὐτοῦ , τουτέστι Μέγας , ἐπωνομάσθη τιμῶν τε θριαμβικῶν οὔπω γενειῶν ἔτυχεν .
ὅθεν καὶ πολλαὶ τῶν ὑπὸ Σερτωρίῳ πόλεων ἀποβλέψασαι πρὸς αὐτὸν ὁρμὴν μεταβολῆς ἔσχον , εἶτα ἐπαύσαντο , τοῦ περὶ Λαύρωνα πάθους παρὰ πᾶσαν ἐλπίδα συμβάντος .
σερτωρίου γὰρ πολιορκοῦντος αὑτοὺς ἧκε Πομπήϊος πανστρατιᾷ βοηθήσων εἶτα ὁ μὲν λόφον εὖ δοκοῦντα πεφυκέναι κατὰ τῆς πόλεως προληψόμενος , ὁ δὲ τοῦτο κωλύσων ἠπείγετο .
τοῦ δὲ Σερτωρίου φθάσαντος ἐπιστήσας τὸν στρατὸν ὁ Πομπήϊος ἔχαιρε τῇ συντυχίᾳ , νομίζων ἐν μέσῳ τῆς πόλεως καὶ τῆς αὐτοῦ στρατιᾶς ἀπειλῆφθαι τὸν Σερτώριον καὶ πρὸς τοὺς Λαυρωνίτας εἰσέπεμψε θαρρεῖν κελεύων καὶ καθῆσθαι περὶ τὰ τείχη θεωμένους πολιορκούμενον Σερτώριον .
ἐκεῖνος δ ἀκούσας ἐγέλασε , καὶ τὸν Σύλλα μαθητὴν οὕτω γὰρ τὸν Πομπήϊον ἐπισκώπτων προσηγόρευεν αὐτὸς ἔφη διδάξειν ὅτι δεῖ τὸν στρατηγὸν κατόπιν μᾶλλον ἢ κατὰ πρόσωπον βλέπειν 0 .
ταῦτα δὲ λέγων ἅμα τοῖς πολιορκουμένοις ἐπεδείκνυεν ἑξακισχιλίους ὁπλίτας ὑπ αὐτοῦ καταλελειμμένους ἐπὶ τοῦ προτέρου χάρακος , ὅθεν ὁρμηθεὶς κατειλήφει τὸν λόφον , ὅπως ἐπὶ σφᾶς τρεπομένῳ τῷ Πομπηΐῳ κατὰ νώτου προσπέσοιεν .
ὃ δὴ καὶ Πομπήϊος ὀψὲ μάλα συμφρονήσας ἐπιχειρεῖν μὲν οὐκ ἐθάρρει κύκλωσιν δεδοικώς , ἀπολιπεῖν δὲ ᾐσχύνετο κινδυνεύοντας ἀνθρώπους , παρὼν δὲ καὶ καθήμενος ἠναγκάζετο ὁρᾶν ἀπολλυμένους ·
ἀπέγνωσαν γὰρ αὑτοὺς οἱ βάρβαροι καὶ τῷ Σερτωρίῳ παρέδωκαν .
ὁ δὲ τῶν μὲν σωμάτων ἐφείσατο καὶ πάντας ἀφῆκε , τὴν δὲ πόλιν κατέπρησεν , οὐχ ὑπ ὀργῆς οὐ δ ὠμότητος , ἐλάχιστα γὰρ δοκεῖ θυμῷ χαρίσασθαι τῶν στρατηγῶν οὗτος ἁνήρ , ἀλλ ἐπ αἰσχύνῃ καὶ κατηφείᾳ τῶν τεθαυμακότων Πομπήϊον , ἵνα ᾖ λόγος ἐν τοῖς βαρβάροις ὅτι παρὼν ἐγγὺς καὶ μονονοὺ θερμαινόμενος τῷ πυρὶ τῶν συμμάχων οὐ προσήμυνεν .
ἧτται μὲν οὖν τῷ Σερτωρίῳ πλείονες συνέβαινον , αὑτὸν μὲν ἀήττητον ἀεὶ φυλάττοντι καὶ τοὺς καθ αὑτόν , θραυομένῳ δὲ περὶ τοὺς ἄλλους ἡγεμόνας ·
ἐκ δὲ ὧν ἐπηνωρθοῦτο τὰς ἥττας μᾶλλον ἐθαυμάζετο νικώντων τῶν ἀντιστρατήγων , οἷον ἐν τῇ περὶ Σούκρωνι μάχῃ πρός Πομπήϊον , καὶ πάλιν ἐν τῇ περὶ Τουρίαν πρός τε τοῦτον ὁμοῦ καὶ Μέτελλον 0 .
ἡ μὲν οὖν περὶ Σούκρωνι μάχη λέγεται γενέσθαι τοῦ Πομπηΐου κατεπείξαντος , ὡς μὴ μετάσχοι τῆς νίκης Μέτελλος .
ὁ δὲ Σερτώριος ἐβούλετο μὲν τῷ Πομπηΐῳ , πρὶν ἐπελθεῖν τὸν Μέτελλον , διαγωνίσασθαι , παραγαγὼν δὲ ἑσπέρας ἤδη συνέβαλεν , οἰόμενος ξένοις οὖσι καὶ ἀπείροις τῶν χωρίων τοῖς πολεμίοις τὸ σκότος ἔσεσθαι καὶ φεύγουσιν ἐμπόδιον καὶ διώκουσι .
γενομένης δὲ τῆς μάχης ἐν χερσίν ἔτυχε μὲν οὐ πρός Πομπήϊον αὐτός , ἀλλὰ πρός Ἀφράνιον ἐν ἀρχῇ συνεστηκώς ἔχοντα τὸ ἀριστερόν , αὐτὸς ἐπὶ τοῦ δεξιοῦ τεταγμένος , ἀκούσας δὲ τῷ Πομπηΐῳ τοὺς συνεστῶτας ὑποχωρεῖν ἐγκειμένῳ καὶ κρατεῖσθαι , τὸ μὲν δεξιὸν ἐπ ἄλλοις ἐποιήσατο στρατηγοῖς , πρός δὲ ἐκεῖνο τὸ νικώμενον αὐτὸς ἐβοηδρόμει .
καὶ τοὺς μὲν ἤδη τρεπομένους τοὺς δὲ ἔτι μένοντας ἐν τάξει συναγαγὼν καὶ ἀναθαρρύνας , ἐξ ὑπαρχῆς ἐνέβαλε τῷ Πομπηΐῳ διώκοντι , καὶ φυγὴν ἐποιήσατο πολλήν , ὅτε καὶ Πομπήϊος ἐγγὺς ἐλθὼν ἀποθανεῖν καὶ τραυματισθείς παραλόγως διέφυγεν .
οἱ γὰρ μετὰ Σερτωρίου Λίβυες , ὡς ἔλαβον αὐτοῦ τὸν ἵππον χρυσῷ κεκοσμημένον καὶ φαλάρων ἀνάπλεων πολυτελῶν , ἐν τῷ διανέμεσθαι καὶ διαφέρεσθαι πρός ἀλλήλους προήκαντο τὴν δίωξιν .
ἀφράνιος δὲ τοὺς ἀνθεστῶτας πρός αὑτὸν ἅμα τῷ Σερτώριον ἀπελθεῖν ἐπὶ θάτερα βοηθοῦντα τρεψάμενος εἰς τὸ στρατόπεδον κατήραξε ·
καὶ συνεισπεσὼν ἐπόρθει σκότους ἤδη ὄντος , μή τε τὴν Πομπηΐου φυγὴν εἰδώς μή τε τοὺς στρατιώτας τῆς ἁρπαγῆς ἐπισχεῖν δυνάμενος , ἐν τούτῳ δὲ Σερτώριος ἀνέστρεψε τὸ καθ αὑτὸν νενικηκώς ·
καὶ τοῖς Ἀφρανίου δι ἀταξίαν ταρασσομένοις ἐπιπεσών πολλοὺς διέφθειρε .
πρωὶ δὲ αὖθις ἐξοπλισθεὶς ἐπὶ μάχην κατέβαινεν , εἶτα Μέτελλον αἰσθόμενος ἐγγὺς εἶναι λύσας τὴν τάξιν ἀνέζευξεν , εἰπών ·
ἀλλ ἔγωγε τὸν παῖδα τοῦτον , εἰ μὴ παρῆν ἡ γραῦς ἐκείνη , πληγαῖς ἂν νουθετήσας εἰς Ῥώμην ἀπεστάλκειν .
ἠθύμει δὲ δεινῶς διὰ τὸ μηδαμοῦ φανερὰν τὴν ἔλαφον ἐκείνην εἶναι ·
μηχανῆς γὰρ ἐπὶ τοὺς βαρβάρους ἐστέρητο θαυμαστῆς , τότε δὴ μάλιστα παραμυθίας δεομένους , εἶτα μέντοι νυκτὸς ἄλλως πλανώμενοί τινες ἐπιτυγχάνουσιν αὐτῇ , καί γνωρίσαντες ἀπὸ τῆς χρόας λαμβάνουσιν .
ἀκούσας δὲ ὁ Σερτώριος ἐκείνοις μὲν ὡμολόγησεν , ἂν μηδενὶ φράσωσι , χρήματα πολλὰ δώσειν , ἀποκρύψας δὲ τὴν ἔλαφον καί διαλιπὼν ὀλίγας ἡμέρας προῄει μάλα φαιδρὸς ἀπ ὄψεως ἐπὶ τὸ βῆμα , διηγούμενος τοῖς ἡγεμόσι τῶν βαρβάρων ὡς ἀγαθόν τι μέγα τοῦ θεοῦ προμηνύοντος αὐτῷ κατὰ τοὺς ὕπνους 0 ·
εἶτα ἀναβὰς ἐπὶ τὸ βῆμα τοῖς ἐντυγχάνουσιν ἐχρημάτιζεν .
ἡ δὲ ἔλαφος ὑπὸ τῶν φυλαττόντων αὐτὴν ἐγγὺς ἀφεθεῖσα καί κατιδοῦσα τὸν Σερτώριον ἐχώρει δρόμῳ περιχαρὴς πρὸς τὸ βῆμα , καί παραστᾶσα τὴν κεφαλὴν ἐπέθηκε ταῖς γόνασιν αὐτοῦ καί τῷ στόματι τῆς δεξιᾶς ἔψαυεν , εἰθισμένη καί πρότερον τοῦτο ποιεῖν .
ἀντιφιλοφρονουμένου δὲ τοῦ Σερτωρίου πιθανῶς καί τι καί δακρύσαντος , ἔκπληξις εἶχε τοὺς παρόντας τὸ πρῶτον , εἶτα κρότῳ καί βοῇ τὸν Σερτώριον ὡς δαιμόνιον ἄνδρα καί θεοῖς φίλον οἴκαδε προπέμψαντες ἐν εὐθυμίαις καί χρησταῖς ἐλπίσιν ἦσαν 0 .
ἐν δὲ τοῖς τῶν Σεγουντίνων πεδίοις εἰς τὰς ἐσχάτας ἀπορίας κατακεκλεικὼς τούς πολεμίους , ἠναγκάσθη συμβαλεῖν αὐτοῖς καταβαίνουσιν ἐφ ἁρπαγὴν καὶ σιτολογίαν .
ἠγωνίσθη δὲ λαμπρῶς παρ ἀμφοτέρων , καὶ Μέμμιος μὲν ὁ τῶν ὑπὸ Πομπηΐῳ στρατηγῶν ἡγεμονικώτατος ἐν τῷ καρτερωτάτῳ τῆς μάχης ἔπεσεν , ἐκράτει δὲ Σερτώριος καὶ φόνῳ πολλῷ τῶν ἔτι συνεστώτων ἐωθεῖτο πρὸς αὐτὸν Μέτελλον .
ὁ δὲ παρ ἡλικίαν ὑποστὰς καὶ περιφανῶς ἀγωνιζόμενος παίεται δόρατι .
τοῦτο τούς μὲν ἰδόντας τῶν Ῥωμαίων , τοὺς δὲ ἀκούσαντας αἰδὼς ἔσχεν ἐγκαταλιπεῖν τὸν ἡγεμόνα , καὶ θυμὸς ἅμα πρὸς τούς πολεμίους παρέστη .
προθέμενοι δὲ τούς θυρεοὺς καὶ συνεξενεγκόντες εὐρώστως ἐξωθοῦσι τούς Ἴβηρας ·
καὶ γενομένης οὕτω παλιντρόπου τῆς νίκης , ὁ Σερτώριος ἐκείνοις τε φυγὰς ἀδεεῖς μηχανώμενος καὶ τεχνάζων ἑτέραν αὐτῷ δύναμιν συνελθεῖν ἐφ ἡσυχίας , εἰς πόλιν ὀρεινὴν καὶ καρτερὰν ἀναφυγὼν ἐφράγνυτο τὰ τείχη καὶ τὰς πύλας ὠχυροῦτο , πάντα μᾶλλον ἢ πολιορκίαν ὑπομένειν διανοούμενος , ἀλλ ἐξηπάτα τοὺς πολεμίους 0 ·
ἐκείνῳ γὰρ προσκαθεζόμενοι καὶ τὸ χωρίον οὐ χαλεπῶς λήψεσθαι προσδοκῶντες , τούς τε φεύγοντας τῶν βαρβάρων προΐεντο καὶ τῆς ἀθροιζομένης αὖθις τῷ Σερτωρίῳ δυνάμεως ἠμέλησαν .
ἠθροίζετο δέ , πέμψαντος ἡγεμόνας ἐπὶ τὰς πόλεις αὐτοῦ , καὶ κελεύοντος ὅταν ἤδη πολλοὺς ἔχωσιν , ἄγγελον ἀποστεῖλαι πρὸς αὐτόν .
ἐπεὶ δὲ ἀπέστειλαν , σὺν οὐδενὶ πόνῳ διεκπαισάμενος τούς πολεμίους συνέμιξε τοῖς ἑαυτοῦ ·
καὶ πάλιν ἐπῄει πολὺς γεγονώς καὶ περιέκοπτεν αὐτῶν τὴν μὲν ἀπὸ τῆς γῆς εὐπορίαν ἐνέδραις καὶ κυκλώσεσι καὶ τῷ πανταχόσε φοιτᾶν ὀξὺς ἐπιών , τὰ δ ἐκ θαλάττης λῃστρικοῖς σκάφεσι κατέχων τὴν παραλίαν , ὥστε ἠναγκάσθησαν οἱ στρατηγοὶ διαλυθέντες ὁ μὲν εἰς Γαλατίαν ἀπελθεῖν , Πομπήϊος δὲ περὶ Βακκαίους διαχειμάσαι μοχθηρῶς ὑπὸ ἀχρηματίας , γράφων πρὸς τὴν σύγκλητον ὡς ἀπάξει τὸν στρατόν , εἰ μὴ πέμποιεν ἀργύριον αὐτῷ 0 ·
καταναλωκέναι γὰρ ἤδη τὰ αὑτοῦ προπολεμῶν τῆς Ἰταλίας 0 .
καὶ πολὺς ἦν οὗτος ἐν Ῥώμῃ λόγος , ὡς Πομπηΐου πρότερος εἰς Ἰταλίαν ἀφίξοιτο Σερτώριος ·
εἰς τοσοῦτον τοὺς πρώτους καὶ δυνατωτάτους τῶν τότε στρατηγῶν ἡ Σερτωρίου δεινότης κατέστησεν .
ἐδήλωσε δὲ καὶ Μέτελλος ἐκπεπληγμένος τὸν ἄνδρα καὶ μέγαν ἡγούμενος , ἐπεκήρυξε γὰρ , εἴ τις αὐτὸν ἀνέλοι Ῥωμαῖος , ἑκατὸν ἀργυρίου τάλαντα δώσειν καὶ πλέθρα δισμύρια γῆς ·
εἰ δὲ φυγάς , κάθοδον εἰς Ῥώμην , ὡς ἀπογνώσει φανερᾶς ἀμύνης ὠνούμενος τὸν ἄνδρα διὰ προδοσίας 0 1 .
ἔτι δὲ νικήσας ποτὲ μάχῃ τὸν Σερτώριον οὕτως ἐπήρθη καὶ τὴν εὐτυχίαν ἠγάπησεν ὥστε αὐτοκράτωρ ἀναγορευθῆναι , θυσίαις δ αὐτὸν αἱ πόλεις ἐπιφοιτῶντα καὶ βωμοῖς ἐδέχοντο .
λέγεται δὲ καὶ στεφάνων ἀναδέσεις προσίεσθαι καὶ δείπνων σοβαρωτέρων ὑποδοχάς , ἐν οἷς ἐσθῆτα θριαμβικὴν ἔχων ἔπινε , καὶ Νῖκαι πεποιημέναι δι ὀργάνων ἐπιδρόμων χρύσεα τρόπαια καὶ στεφάνους διαφέρουσαι κατήγοντο , καὶ χοροὶ παίδων καὶ γυναικῶν ἐπινικίους ὕμνους ᾖδον εἰς αὐτόν .
ἐφ οἷς εἰκότως ἦν καταγέλαστος , εἰ δραπέτην Σύλλα καὶ λείψανον τῆς Κάρβωνος φυγῆς ἀποκαλῶν τὸν Σερτώριον οὕτω κεχαύνωται καὶ περιχαρὴς γέγονεν , ὑποχωρήσαντος αὐτοῦ περιγενόμενος .
μεγαλοφροσύνης δὲ τοῦ Σερτωρίου πρῶτον μὲν τὸ τοὺς φεύγοντας ἀπὸ Ῥώμης βουλευτὰς καὶ παρ αὐτῷ διατρίβοντας σύγκλητον ἀναγορεῦσαι , ταμίας τε καὶ στρατηγοὺς ἐξ ἐκείνων ἀποδεικνύναι , καὶ πάντα τοῖς πατρίοις νόμοις τὰ τοιαῦτα κοσμεῖν ἔπειτα τὸ χρώμενον ὅπλοις καὶ χρήμασι καὶ πόλεσι ταῖς Ἰβήρων μη δ ἄχρι λόγου τῆς ἄκρας ἐξουσίας ὑφίεσθαι πρὸς αὐτούς , Ῥωμαίους δὲ καθιστάναι στρατηγοὺς καὶ ἄρχοντας αὐτῶν , ὡς Ῥωμαίοις ἀνακτώμενον τὴν ἐλευθερίαν , οὐκ ἐκείνους αὔξοντα κατὰ Ῥωμαίων 0 .
καὶ γὰρ ἦν ἀνὴρ φιλόπατρις καὶ πολὺν ἔχων ἵμερον τοῦ κατελθεῖν ἀλλὰ δυσπραγῶν μὲν ἠνδραγάθει καὶ ταπεινὸν οὐδὲν ἔπραττε πρὸς τοὺς πολεμίους , ἐν δὲ ταῖς νίκαις διεπέμπετο πρὸς Μέτελλον καὶ πρὸς Πομπήϊον ἕτοιμος ὢν τὰ ὅπλα καταθέσθαι καὶ βιοῦν ἰδιώτης καθόδου τυχών μᾶλλον γὰρ ἐθέλειν ἀσημότατος ἐν Ῥώμῃ πολίτης ἢ φεύγων τὴν ἑαυτοῦ πάντων ὁμοῦ τῶν ἄλλων αὐτοκράτωρ ἀναγορεύεσθαι 0 .
λέγεται δὲ οὐχ ἥκιστα τῆς πατρίδος ἐπιθυμεῖν διὰ τὴν μητέρα , τραφεὶς ὀρφανὸς ὑπ αὐτῇ καὶ τὸ σύμπαν ἀνακείμενος ἐκείνῃ , καλούντων δὲ τῶν περὶ τὴν Ἰβηρίαν φίλων αὐτὸν ἐφ ἡγεμονίᾳ , πυθόμενος τὴν τελευτὴν τῆς μητρὸς ὀλίγον ἐδέησεν ὑπὸ λύπης προέσθαι τὸν βίον .
ἑπτὰ γὰρ ἡμέρας οὔ τε σύνθημα δοὺς οὔ τε ὀφθείς τινι τῶν φίλων ἔκειτο , καὶ μόλις οἱ συστράτηγοι καὶ ὁμότιμοι τὴν σκηνὴν περιστάντες ἠνάγκασαν αὐτὸν προελθόντα τοῖς στρατιώταις ἐντυχεῖν καὶ τῶν πραγμάτων εὖ φερομένων ἀντιλαμβάνεσθαι .
διὸ καὶ πολλοῖς ἔδοξεν ἥμερος ἀνὴρ φύσει γεγονὼς καὶ πρὸς ἡσυχίαν ἔχων ἐπιεικῶς δι αἰτίας παρὰ γνώμην ταῖς στρατηγικαῖς ἀρχαῖς χρῆσθαι , καὶ μὴ τυγχάνων ἀδείας , ἀλλὰ συνελαυνόμενος ὑπὸ τῶν ἐχθρῶν εἰς τὰ ὅπλα φρουρὰν ἀναγκαίαν τοῦ σώματος περιβάλλεσθαι τὸν πόλεμον .
ἦν δὲ καὶ τὰ πρὸς Μιθριδάτην αὐτοῦ πολιτεύματα μεγαλοφροσύνης , ἐπεὶ γὰρ ἐκ τοῦ κατὰ Σύλλαν σφάλματος ὁ Μιθριδάτης ὥσπερ εἰς πάλαισμα δεύτερον ἀνιστάμενος αὖθις ἐπεχείρησε τῇ Ἀσίᾳ , μέγα δὲ ἤδη τὸ Σερτωρίου κλέος ἐφοίτα πανταχόσε καὶ τῶν περὶ αὐτοῦ λόγων ὥσπερ φορτίων ξενικῶν οἱ πλέοντες ἀπὸ τῆς ἑσπέρας ἀναπεπλήκεσαν τὸν Πόντον , ὥρμητο διαπρεσβεύεσθαι πρὸς αὐτόν , ἐπηρμένος μάλιστα ταῖς τῶν κολάκων ἀλαζονείαις , οἳ τὸν μὲν Σερτώριον Ἀννίβᾳ , τὸν δὲ Μιθριδάτην Πύρρῳ παρεικάζοντες οὐκ ἂν ἔφασαν Ῥωμαίους πρὸς τηλικαύτας ὁμοῦ φύσεις τε καὶ δυνάμεις ἐπιχειρουμένους διχόθεν ἀντισχεῖν , τοῦ δεινοτάτου στρατηγοῦ τῷ μεγίστῳ τῶν βασιλέων προσγενομένου .
πέμπει δὴ πρέσβεις ὁ Μιθριδάτης εἰς Ἰβηρίαν γράμματα Σερτωρίῳ καὶ λόγους κομίζοντας , δι ὧν αὐτὸς μὲν ἐπηγγέλλετο χρήματα καὶ ναῦς παρέξειν εἰς τὸν πόλεμον , ὑπ ἐκείνου δὲ ἠξίου τὴν Ἀσίαν αὐτῷ βεβαιοῦσθαι πᾶσαν , ἧς ὑπεχώρησε Ῥωμαίοις κατὰ τὰς πρὸς Σύλλαν γενομένας συνθήκας .
ἀθροίσαντος δὲ Σερτωρίου βουλήν , ἣν σύγκλητον ὠνόμαζε , καὶ τῶν ἄλλων δέχεσθαι τὰς προκλήσεις καὶ ἀγαπᾶν κελευόντων ὄνομα γὰρ καὶ γράμμα κενὸν αἰτουμένους περὶ τῶν οὐκ ὄντων ἐπ αὐτοῖς , ἀντὶ τούτων λαμβάνειν ὧν μάλιστα δεόμενοι τυγχάνουσιν , οὐκ ἠνέσχετο ὁ Σερτώριος , ἀλλὰ Βιθυνίαν μὲν ἔφη καὶ Καππαδοκίαν λαμβάνοντι Μιθριδάτῃ μὴ φθονεῖν , ἔθνη βασιλευόμενα καὶ μηδὲν προσήκοντα Ῥωμαίοις , ἣν δὲ τῷ δικαιοτάτῳ τρόπῳ Ῥωμαίων κεκτημένων ἐπαρχίαν ἀφελόμενος καὶ κατασχών πολεμῶν μὲν ἐξέπεσεν ὑπὸ Φιμβρίου , σπενδόμενος δὲ πρὸς Σύλλαν ἀφῆκε , ταύτην οὐκ ἔφη περιόψεσθαι πάλιν ὑπ ἐκείνῳ γενομένην δεῖν γὰρ αὔξεσθαι τὴν πόλιν ὑπ αὐτοῦ κρατοῦντος , οὐκ ἐλαττώσει τῶν ἐκείνης κρατεῖν αὐτόν γενναίῳ γὰρ ἀνδρὶ μετὰ τοῦ καλοῦ νικᾶν αἱρετόν , αἰσχρῶς δὲ οὐ δὲ σῴζεσθαι .
ταῦτα ἀπαγγελθέντα Μιθριδάτης διὰ θάμβους ἐποιεῖτο ·
καὶ λέγεται μὲν εἰπεῖν πρὸς τοὺς φίλους ·
τί δῆτα προστάξει Σερτώριος ἐν Παλατίῳ καθεζόμενος , εἰ νῦν εἰς τὴν Ἀτλαντικὴν ἐξεωσμένος θάλασσαν ὅρους ἡμῶν τῇ βασιλείᾳ τίθησι καὶ πειρωμένοις Ἀσίας ἀπειλεῖ πόλεμον ;
οὐ μὴν ἀλλὰ γίνονταί γε συνθῆκαι καὶ ὅρκοι , Καππαδοκίαν καὶ Βιθυνίαν ἔχειν Μιθριδάτην ·
σερτωρίου στρατηγὸν αὐτῷ καὶ στρατιώτας πέμποντος , Σερτώριον δὲ παρὰ Μιθριδάτου λαβεῖν τρισχίλια τάλαντα καὶ τεσσαράκοντα ναῦς 0 .
πέμπεται δὲ καὶ στρατηγὸς εἰς Ἀσίαν ὑπὸ Σερτωρίου τῶν ἀπὸ βουλῆς πεφευγότων πρὸς αὐτὸν Μᾶρκος Μάριος , ᾧ συνεξελών τινας πόλεις τῶν Ἀσιάδων ὁ Μιθριδάτης εἰσελαύνοντι μετὰ ῥάβδων καὶ πελέκεων αὐτὸς εἵπετο δευτέραν τάξιν καὶ σχῆμα θεραπεύοντος ἑκουσίως ἀνειληφώς .
ὁ δὲ τὰς μὲν ἠλευθέρου , ταῖς δὲ ἀτέλειαν γράφων χάριτι Σερτωρίου κατήγγελεν , ὥστε τὴν Ἀσίαν αὖθις ἐνοχλουμένην μὲν ὑπὸ τῶν τελωνῶν , βαρυνομένην δὲ ταῖς πλεονεξίαις καὶ ὑπερηφανίαις τῶν ἐπισκήνων , ἀναπτοηθῆναι πρὸς τὴν ἐλπίδα καὶ ποθεῖν τὴν προσδοκωμένην μεταβολὴν τῆς ἡγεμονίας .
ἐν δ Ἰβηρίᾳ τῶν περὶ Σερτώριον συγκλητικῶν καὶ ἰσοτίμων , ὡς πρῶτον εἰς ἀντίπαλον ἐλπίδα κατέστησαν , ἐπανέντος τοῦ φόβου , φθόνος ἥπτετο καὶ ζῆλος ἀνόητος τῆς ἐκείνου δυνάμεως , ἐνῆγε δὲ Περπέννας δι εὐγένειαν ἐπαιρόμενος φρονήματι κενῷ πρὸς τὴν ἡγεμονίαν , καὶ λόγους μοχθηροὺς διεδίδου κρύφα τοῖς ἐπιτηδείοις ·
τίς ἄρα πονηρὸς ἡμᾶς ὑπολαβὼν ἐκ κακῶν εἰς χείρονα φέρει δαίμων , οἳ Σύλλᾳ μὲν ὁμοῦ τι συμπάσης ἄρχοντι γῆς καὶ θαλάττης ποιεῖν τὸ προσταττόμενον οὐκ ἠξιοῦμεν οἴκοι μένοντες , δεῦρο δὲ φθαρέντες ὡς ἐλεύθεροι βιωσόμενοι δουλεύομεν ἑκουσίως τὴν Σερτωρίου δορυφοροῦντες φυγήν , ὄνομα χλευαζόμενον ὑπὸ τῶν ἀκουόντων , σύγκλητος , ὄντες , ὕβρεις δὲ καὶ προστάγματα καὶ πόνους οὐκ ἐλάττονας Ἰβήρων καὶ Λυσιτανῶν ὑπομένοντες ;
τοιούτων ἀναπιμπλάμενοι λόγων οἱ πολλοὶ φανερῶς μὲν οὐκ ἀφίσταντο , δεδοικότες αὐτοῦ τὴν δύναμιν , κρύφα δὲ τάς τε πράξεις ἐλυμαίνοντο , καὶ τοὺς βαρβάρους ἐκάκουν κολάζοντες πικρῶς καὶ δασμολογοῦντες , ὡς Σερτωρίου κελεύοντος .
ἐξ ὧν ἀποστάσεις ἐγίνοντο καὶ ταραχαὶ περὶ τάς πόλεις .
οἱ δὲ πεμπόμενοι ταῦτα θεραπεύειν καὶ ἀποπραΰνειν ἐπανήρχοντο πλείονας ἐξειργασμένοι πολέμους καὶ τάς ὑπαρχούσας ηὐξηκότες ἀπειθείας , ὥστε τὸν Σερτώριον ἐκ τῆς προτέρας ἐπιεικείας καὶ πρᾳότητος μεταβαλόντα περὶ τοὺς ἐν Ὄσκῃ τρεφομένους παρανομῆσαι παῖδας τῶν Ἰβήρων , τοὺς μὲν ἀνελόντα , τοὺς δὲ ἀποδόμενον .
ὁ δ οὖν Περπέννας πλείονας ἐνωμότους ἔχων πρὸς τὴν ἐπίθεσιν προσάγεται καί Μάλλιον , ἕνα τῶν ἐφ ἡγεμονίας , οὗτος ἐρῶν τινος τῶν ἐν ὥρᾳ μειρακίου καί φιλοφρονούμενος πρὸς αὐτό φράζει τὴν ἐπιβουλήν , κελεύων ἀμελήσαντα τῶν ἄλλων ἐραστῶν αὐτῷ μόνῳ προσέχειν ὡς ἐντὸς ἡμερῶν ὀλίγων μεγάλῳ γενησομένῳ .
τὸ δὲ μειράκιον ἑτέρῳ τινὶ τῶν ἐραστῶν Αὐφιδίῳ μᾶλλον προσπεπονθὸς ἐκφέρει τὸν λόγον .
ἀκούσας δὲ ὁ Αὐφίδιος ἐξεπλάγη ·
καί γὰρ αὐτὸς μετεῖχε τῆς ἐπὶ Σερτώριον συνωμοσίας , οὐ μέντοι τὸν Μάλλιον ἐγίνωσκε μετέχοντα , Περπένναν δὲ καί Γραικῖνον καί τινας ἄλλους , ὧν αὐτὸς ᾔδει συνωμοτῶν , ὀνομάζοντος τοῦ μειρακίου , διαταραχθεὶς πρὸς ἐκεῖνον μὲν ἐξεφλαύριζε τὸν λόγον , καὶ παρεκάλει τοῦ Μαλλίου καταφρονεῖν ὡς κενοῦ καί ἀλαζόνος , αὐτὸς δὲ πρὸς τὸν Περπένναν πορευθεὶς καί φράσας τὴν ὀξύτητα τοῦ καιροῦ καί τὸν κίνδυνον ἐκέλευσεν ἐπιχειρεῖν .
οἱ δὲ ἐπείθοντο , καί παρασκευάσαντες ἄνθρωπον γράμματα κομίζοντα τῷ Σερτωρίῳ προσήγαγον .
ἐδήλου δὲ τὰ γράμματα νίκην τινὸς τῶν ὑπ αὐτῷ στρατηγῶν καί φόνον πολὺν τῶν πολεμίων , ἐφ οἷς τοῦ Σερτωρίου περιχαροῦς ὄντος καί θύοντος εὐαγγέλια , Περπέννας ἑστίασιν αὐτῷ καί τοῖς παροῦσι φίλοις ʽοὗτοι δὲ ἦσαν ἐκ τῆς συνωμοσίας ἐπηγγέλλετο , καί πολλὰ λιπαρήσας ἔπεισεν ἐλθεῖν .
ἀεὶ μὲν οὖν τὰ μετὰ Σερτωρίου δεῖπνα πολλὴν εἶχεν αἰδῶ καί κόσμον , οὔ τε ὁρᾶν τι τῶν αἰσχρῶν οὔ τε ἀκούειν ὑπομένοντος , ἀλλὰ καί τοὺς συνόντας εὐτάκτοις καί ἀνυβρίστοις παιδιαῖς χρῆσθαι καί φιλοφροσύναις ἐθίζοντος ·
τότε δέ , τοῦ πότου μεσοῦντος , ἀρχὴν ἁψιμαχίας ζητοῦντες ἀναφανδὸν ἀκολάστοις ἐχρῶντο ῥήμασι , καί πολλὰ προσποιούμενοι μεθύειν ἠσέλγαινον ὡς παροξυνοῦντες ἐκεῖνον .
ὁ δὲ εἴ τε δυσχεραίνων τὴν ἀκοσμίαν , εἴ τε τὴν διάνοιαν αὐτῶν τῇ θρασύτητι τῆς λαλιᾶς καί τῇ παρὰ τὸ εἰωθὸς ὀλιγωρίᾳ συμφρονήσας , μετέβαλε τὸ σχῆμα τῆς κχισίας , ὕπτιον ἀνεὶς ἑαυτὸν , ὡς οὔ τε προσέχων οὔ τε κατακούων 0 1 .
ἐπεὶ δὲ ὁ Περπέννας φιάλην τινὰ λαβὼν ἀκράτου μεταξὺ πίνων ἀφῆκεν ἐκ τῶν χειρῶν καί ψόφον ἐποίησεν , ὅπερ ἦν αὐτοῖς σύμβολον , Ἀντώνιος ὑπερκατακείμενος παίει τῷ ξίφει τὸν Σερτώριον .
ἀναστρέψαντος δὲ πρὸς τὴν πληγὴν ἐκείνου καί συνεξανισταμένου , περιπεσὼν εἰς τὸ στῆθος κατέλαβε τὰς χεῖρας ἀμφοτέρας , ὥστε μη δὲ ἀμυνόμενον πολλῶν παιόντων ἀποθανεῖν .
οἱ μὲν οὖν πλεῖστοι τῶν Ἰβήρων εὐθὺς ᾤχοντο καὶ παρέδωκαν ἑαυτοὺς ἐπιπρεσβευσάμενοι τοῖς περὶ Πομπήϊον καὶ Μέτελλον τοὺς δὲ συμμείναντας ὁ Περπέννας ἀναλαβὼν ἐπεχείρει τι πράττειν .
χρησάμενος δὲ ταῖς Σερτωρίου παρασκευαῖς ὅσον ἐνασχημονῆσαι καὶ φανερὸς γενέσθαι μή τε ἄρχειν μή τε ἄρχεσθαι πεφυκώς , Πομπηΐῳ συνέβαλε ·
καὶ ταχὺ συντριβεὶς ὑπ αὐτοῦ καὶ γενόμενος αἰχμάλωτος οὐ δὲ τὴν ἐσχάτην ὑπέμεινε συμφορὰν ἡγεμονικῶς , ἀλλὰ τῶν Σερτωρίου γραμμάτων κύριος γεγονώς ὑπισχνεῖτο Πομπηΐῳ δείξειν ὑπατικῶν ἀνδρῶν καὶ μέγιστον ἐν Ῥώμῃ δυναμένων αὐτογράφους ἐπιστολάς , καλούντων Σερτώριον εἰς Ἰταλίαν , ὡς πολλῶν ποθούντων τὰ παρόντα κινῆσαι καὶ μεταβαλεῖν τὴν πολιτείαν .
ἔργον οὖν ὁ Πομπήϊος οὐ νέας φρενός , ἀλλ εὖ μάλα βεβηκυίας καὶ κατηρτυμένης ἐργασάμενος μεγάλων ἀπήλλαξε τὴν Ῥώμην φόβων καὶ νεωτερισμῶν , τὰς μὲν γὰρ ἐπιστολὰς ἐκείνας καὶ τὰ γράμματα τοῦ Σερτωρίου συναγαγὼν ἅπαντα κατέκαυσεν οὔ τε αὐτὸς ἀναγνοὺς οὔ τε ἐάσας ἕτερον ·
αὐτὸν δὲ τὸν Περπένναν κατὰ τάχος ἀνεῖλε , φοβηθεὶς μὴ τῶν ὀνομάτων ἐξενεχθέντων πρός τινας ἀποστάσεις καὶ ταραχαὶ γένωνται .
τῶν δὲ τῷ Περπέννᾳ συνομοσαμένων οἱ μὲν ἐπὶ Πομπήϊον ἀναχθέντες διεφθάρησαν , οἱ δὲ φεύγοντες εἰς Λιβύην ὑπὸ Μαυρουσίων κατηκοντίσθησαν .
διέφυγε δ οὐδεὶς πλὴν Αὐφίδιος ὁ τοῦ Μαλλίου ἀντεραστής ·
οὗτος δὲ ἢ λαθὼν ἢ παραμεληθεὶς ἔν τινι βαρβάρῳ κώμῃ πενόμενος καὶ μισούμενος κατεγήρασεν .
ταῦτα ἔστιν ἃ περὶ Εὐμενοῦς καὶ Σερτωρίου μνήμης ἄξια παρειλήφαμεν .
ἐν δὲ τῇ συγκρίσει κοινὸν μὲν ἀμφοτέροις ὑπάρχει τὸ ξένους καὶ ἀλλοδαποὺς καὶ φυγάδας ὄντας ἐθνῶν τε παντοδαπῶν καὶ στρατευμάτων μαχίμων τε καὶ μεγάλων ἡγουμένους διατελεῖν , ἴδιον δὲ Σερτωρίῳ μὲν τὸ παρὰ πάντων τῶν συμμάχων δεδομένην ἔχειν διὰ τὸ ἀξίωμα τὴν ἀρχήν , Εὐμενεῖ δὲ τὸ πολλῶν διαφερομένων περὶ τῆς ἡγεμονίας πρὸς αὐτὸν ἐκ τῶν πράξεων λαμβάνειν τὸ πρωτεῖον καὶ τῷ μὲν ἄρχεσθαι βουλόμενοι δικαίως εἵποντο , τῷ δὲ ἄρχειν μὴ δυνάμενοι πρὸς τὸ συμφέρον ὑπήκουον 0 .
καὶ γὰρ ὁ μὲν Ἰβήρων καὶ Λυσιτανῶν Ῥωμαῖος , ὁ δὲ Χερρονησίτης Μακεδόνων ἦρχεν , ὧν οἱ μὲν ἔκπαλαι Ῥωμαίοις ἐδούλευον , οἱ δὲ τότε πάντας ἀνθρώπους ἐδουλοῦντο 0 .
καὶ Σερτώριος μὲν ἀπὸ βουλῆς καὶ στρατηγίας θαυμαζόμενος , Εὐμενὴς δὲ διὰ τὴν γραμματείαν καταφρονούμενος ἐφ ἡγεμονίαν προῆλθεν .
οὐ μόνον τοίνυν ἐλάττοσι πρὸς τὴν ἀρχὴν ἀφορμαῖς , ἀλλὰ καὶ μείζοσι πρὸς τὴν αὔξησιν ἐχρήσατο κωλύμασιν Εὐμενής .
καὶ γὰρ ἄντικρυς τοὺς ἐνισταμένους καὶ κρύφα τοὺς ἐπιβουλεύοντας εἶχε πολλούς , οὐχ ὥσπερ τῷ ἑτέρῳ φανερῶς μὲν οὐδείς , λάθρα δὲ ὕστερον καὶ ὀλίγοι τῶν συμμάχων ἐπανέστησαν 0 .
διὸ τῷ μὲν ἦν πέρας τοῦ κινδυνεύειν τὸ νικᾶν τοὺς πολεμίους , τῷ δὲ ἐκ τοῦ νικᾶν ὁ κίνδυνος ὑπὸ τῶν φθονούντων 0 .
τὰ μὲν οὖν κατὰ τὴν στρατηγίαν ἐφάμιλλα καὶ παράλληλα 0 ·
τῷ δὲ ἄλλῳ τρόπῳ φιλοπόλεμος μὲν ὁ Εὐμενὴς καὶ φιλόνεικος , ἡσυχίας δὲ καὶ πρᾳότητος οἰκεῖος ὁ Σερτώριος 0 1 .
ὁ μὲν γὰρ , ἀσφαλῶς καὶ μετὰ τιμῆς βιοῦν ἐξὸν ἐκποδὼν γενομένῳ τοῖς πρώτοις , μαχόμενος καὶ κινδυνεύων διετέλεσε , τῷ δὲ οὐδὲν δεομένῳ πραγμάτων ὑπὲρ αὐτῆς τῆς τοῦ σώματος ἀσφαλείας πρὸς οὐκ ἐῶντας εἰρήνην ἄγειν ἦν ὁ πόλεμος .
Εὐμενεῖ μὲν γὰρ Ἀντίγονος ἐκστάντι τῶν ὑπὲρ τοῦ πρωτεύειν ἀγώνων ἡδέως ἂν ἐχρῆτο τὴν μετ αὐτὸν ἀγαπῶντι τάξιν , Σερτωρίῳ δὲ οἱ περὶ Πομπήϊον οὐ δὲ ζῆν ἀπραγμόνως ἐπέτρεπον .
διὸ τῷ μὲν ἑκοντὶ συνέβαινε πολεμεῖν ἐπ ἀρχῇ , τῷ δὲ ἀκουσίως ἄρχειν διὰ τὸ πολεμεῖσθαι 0 .
φιλοπόλεμος μὲν οὖν ὁ τῆς ἀσφαλείας τὴν πλεονεξίαν προτιμῶν , πολεμικὸς δὲ ὁ τῷ πολέμῳ κτώμενος τὴν ἀσφάλειαν 0 1 .
καὶ μὴν θανεῖν γε συνέβη τῷ μὲν οὐ προαισθομένῳ , τῷ δὲ καὶ προσδεχομένῳ τὴν τελευτήν , ὧν τὸ μὲν ἐπιεικείας , φίλοις γὰρ ἐδόκει πιστεύειν , τὸ δὲ ἀσθενείας , βουλόμενος γὰρ φυγεῖν συνελήφθη 0 1 2 .